อีบิทด้าพุ่ง ดัน GLOBAL ไตรมาส 1 โกยกำไร 1.15 พันลบ. โต 20%
GLOBAL ไตรมาส 1 โกยกำไร 1.15 พันลบ. โต 20% อานิสงส์อีบิทด้า โต 16.22% รับรายได้ขายเพิ่ม
GLOBAL ไตรมาส 1 โกยกำไร 1.15 พันลบ. โต 20% อานิสงส์อีบิทด้า โต 16.22% รับรายได้ขายเพิ่ม
3 พ.ค. 2565

บริษัท สยามโกลบอลเฮ้าส์ จำกัด (มหาชน) หรือ GLOBAL รายงานผลการดำเนินงานงวดไตรมาส 1/2565 สิ้นสุดวันที่ 31 มี.ค.2565 ดังนี้

บริษัทฯ มีผลกำไรสุทธิประจำไตรมาสที่ 1/ 2565 จำนวน 1.15 พันล้านบาท เพิ่มขึ้น 19.75% จากงวดเดียวกันของปีก่อน ที่อยู่ 965.77 ล้านบาท โดยกำไรสุทธิที่เพิ่มขึ้นมาจากรายได้จากการขายเพิ่มขึ้น 954.98 ล้านบาท อยู่ที่ 9.63 พันล้านบาท  เป็นผลมาจากยอดขายของสาขาเดิมที่เพิ่มขึ้น และการเปิดสาขาใหม่เพิ่ม 3 สาขา อีกทั้งรายได้อื่นๆก็เพิ่มขึ้น 21.81 ล้านบาท อยู่ที่ 17144 ล้านบาท เป็นผลมาจากการเพิ่มขึ้นของ รายได้จากการบริหารคลังสินค้าของศูนย์กระจายสินค้าวังน้อย และรายได้ส่งเสริมการขาย
นอกจากนี้กำไรขั้นต้นอยู่ที่ 2.51 พันล้านบาท เพิ่มขึ้นจากงวดเดียวกันของปีก่อน มาจากการปรับสัดส่วนและกระตุ้นยอดขายสินค้ากลุ่ม House Brand ด้านกำไรก่อนหักดอกเบี้ย ภาษี และค่าเสื่อมราคา อยู่ที่ 1.78 พันล้านบาท เพิ่มขึ้นจากงวดเดียวกันของปีก่อน จำนวน 249 ล้านบาท หรือ 16.22%